Lembata

Lembata () arba Lomblenas () – sala Indonezijoje, Mažųjų Sundos salų grupėje, Soloro salyne. Yra tarp Floreso jūros šiaurėje, Savu jūros pietuose, 40 km į rytus nuo Floreso, tarp Adonaros bei Soloro vakaruose ir Pantaro rytuose. Plotas – 1270 km².UN SYSTEM-WIDE EARTHWATCH Web Site: ISLAND DIRECTORY, Islands of Indonesia. islands.unep.ch Tęsiasi iš pietvakarių į šiaurės rytus 50 km, plotis iki 32 km. Paviršius kalnuotas, iškyla iki 1644 m. Yra aktyvių ugnikalnių (Levolotokas, Iliverungas, Udžolevungas ir kt.). Pakrančių lygumos derlingos, ten nusėdusios vulkaninės nuogulos. Klimatas šiltas ir drėgnas, ilgas liūčių laikotarpis.

Lembatoje 2020 m. gyveno 135,9 tūkst. gyventojų. Sala priklauso Rytų Nusa Tengaros provincijai, sudaro Lembatos regenciją. Pagrindinė gyvenvietė – Levoleba. Gyventojai daugiausia soloriečiai (lamaholotai). Auginami kukurūzai, bananai, papajos, ryžiai, pakrantėse yra kokospalmių plantacijų. Verčiamasi giliavandene žvejyba, banginių medžiokle.

 Šaltiniai 

Kategorija:Indonezijos salos